《寒蝶》
清代·荣光世

玉腰曾傍杳林隈，芳草斜阳舞几回。香冷仍然依晚菊，魂痴犹几伴寒梅。

霜天月晓寻花去，风雪灯残入梦来。何处冷笺摊一幅，滕王图画写低徊。

作者简介：荣光世(1835－1880)，清官吏。无锡人。原名景熙，字咏叔，号樾堂。世业商。少时从师于族人作舟，为作舟及门四弟子之一。沉静少学，弱冠避乱于崇明，夜读恒至灯烬。同治九年举人，光绪二年进士。官工部水司主事，自云“生平志不在温饱，得志，愿京官，不欲外任。外任，贪官不可为，廉吏不易为也”。假归四年，以咯血病逝故里。有《兰言居诗稿》。